2023.gada \_\_\_.\_\_\_\_\_\_ Lēmums Nr.\_\_

# Par grozījumiem Daugavpils valstspilsētas pašvaldības iestādes “Sociālais dienests”

# Ģimenes mājas “Pīlādzis” nolikumā

 Pamatojoties uz Pašvaldību likuma 10.panta pirmās daļas 8.punktu, Bērnu tiesību aizsardzības likuma 37.panta otro daļu, ņemot vērā grozījumus Ministru kabineta 2017.gada 13.jūnija noteikumos Nr.338 "Prasības sociālo pakalpojumu sniedzējiem" un Daugavpils valstspilsētas pašvaldības domes Sociālo jautājumu komitejas 2023.gada \_\_\_.\_\_\_ sēdes atzinumu, **Daugavpils valstspilsētas pašvaldības dome** **nolemj**:

 Izdarīt šādus grozījumus ar Daugavpils domes 2021.gada 13.maija lēmuma Nr.266 “Par Daugavpils pilsētas pašvaldības iestādes “Sociālais dienests” Ģimenes mājas “Pīlādzis” nolikuma apstiprināšanu” 1.punktu apstiprinātajā Ģimenes mājas “Pīlādzis” nolikumā:

1. aizstāt nosaukumā vārdu “pilsētas” ar vārdu “valstspilsētas”;
2. aizstāt 1.punktā vārdu “pilsētas” ar vārdu “valstspilsētas”;
3. aizstāt 4.punktā vārdu “pilsētas” ar vārdu “valstspilsētas”;
4. aizstāt 5.punktā vārdus “Daugavpils pilsētas bāriņtiesa” ar vārdiem “Daugavpils valstspilsētas pašvaldības iestāde "Daugavpils pilsētas bāriņtiesa";
5. izteikt 6.punktu šādā redakcijā:

“6. Ģimenes mājas mērķis ir ģimeniskai videi pietuvināta ilgstošas sociālās aprūpes un sociālās rehabilitācijas pakalpojuma sniegšana bāreņiem un bez vecāku gādības palikušiem bērniem, izveidojot ģimeņu modeli, nodrošinot mājokli, diennakts aprūpi, sociālo rehabilitāciju, apstākļus vispusīgai attīstībai, veicinot bērna un ģimenes atkalapvienošanos vai jaunas ģimenes iegūšanu vai, ja tas nav iespējams, sagatavojot bērnu patstāvīgas dzīves uzsākšanai. Ģimenes mājā vienlaicīgi dzīvo ne vairāk kā 20 bērni.”;

1. izteikt 7.2.apakšpunktu šādā redakcijā:

“7.2. veicināt un sekmēt bērnu sadzīves un pašaprūpes iemaņu apgūšanu, nostiprināšanu un izglītošanu par šādām tēmām:

7.2.1. personiskās naudas izlietojuma plānošana un iepirkšanās;

7.2.2. ēdiena gatavošana un galda kultūra;

7.2.3. dzīvojamo telpu un teritorijas uzkopšana;

7.2.4. sava apģērba mazgāšana, gludināšana un apavu kopšana;

7.2.5. pašaprūpe, veselība un personīgā higiēna;

7.2.6. izpratne par darba lomu cilvēka dzīvē, darba attiecībām un darba samaksu;

7.2.7. uzvedības normas, saskarsme un komunikācija;

7.2.8. ugunsdrošība, elektrodrošība un personas drošība;

7.2.9. tiesības, pienākumi un atbildība;

7.2.10. brīvā laika pavadīšana, aktīva atpūta;

7.2.11. profesijas izvēle un apguve;

7.2.12. citas sadzīvē nepieciešamās iemaņas un prasmes.”

1. izteikt 8.5.apakšpunktu šādā redakcija:

 “8.5. iespēju apmeklēt individuālajām vajadzībām un spējām atbilstošu izglītības iestādi, nepieciešamos mācību līdzekļus un piederumus, piemērotu individuālu vietu mājas darbu veikšanai un palīdzību to sagatavošanā”;

1. papildināt ar 8.9. un 8.10.apakšpunktu šādā redakcijā:

“8.9 reģistrāciju pie ģimenes ārsta, atbalstu ārstniecības personas nozīmētā ārstēšanās plāna izpildē, kā arī nogādāšanu uz profilaktiskajām apskatēm vismaz reizi gadā”;

8.10. atbalstu darba meklējumos un pastāvīgu ienākumu gūšanā atbilstoši situācijai darba tirgū, tai skaitā sniedzot konsultācijas un veicinot kontaktus ar darba devējiem, ja nepieciešams, bērnam sasniedzot 15 gadu vecumu”.

Domes priekšsēdētājs A.Elksniņš